Güssing
Güssing (mađarski: Németújvár, hrvatski: Novi Grad) je grad na jugu Austrije od 3,713 stanovnika.

Güssing je administrativni centar istoimenog Okruga Güssing.

Geografske karakteristike

Güssing leži u Gradišću nedaleko mađarske granice, na ušću potoka Zicken u 
riječicu Strem.

Historija

Güssing je status grada dobio tek 1973. ali je puno starije naselje koje se razvilo oko zamka porodice Güssing, koji je prvi put dokumentiran 1157. On i danas dominira nad mjestom jer se nalazi na brdu visokom 318 metarau tom ravničarskom kraju.

Zamak Güssing je prvi put dograđen u 15. vijeku, a od 1524. je vlasništvo porodice Batthyány, djelomično je srušen sredinom 18. vijeka, pa je obnovljen nakon 1957.

Batthyányi su 1540. otvorili rudnik željeza, pa je mjesto toliko napredovalo da mu je car Ferdinand I 1549. dodjelio status trgovišta, pa je Güssing odtad svakog prvog ponedjeljka u mjesecu imao sajam. U tom vremenu je i grad opasan bedemima.

Znamenitosti

Znamenitosti Güssinga su romanička parohijska crkva s početka 13. vijeka, franjevački samostan izgrađen 1648./49.), sa crkvom u kojoj se nalaze nadgrobni spomenici iz 16. vijeka porodice Batthyany i klasicistički zamak porodice Drašković iz 1804.; sa gotičkim oltarom iz 1469. u kapeli.

Privreda

[Ekonomija|Ekonomskom]] strukturom mjesta dominiraju mala poduzeća i uslužni sektor u kom je zaposleno oko 74% radno sposobnog stanovništva. 

U proizvodnom sektoru se ističu tvornice tjestenine i keksa, mliječnih proizvoda, vrata, kožnih artikala, toaletnog pribora, pilane i minielektrane.

Pobratimski gradovi

 , Nijlen

Izvori

Vanjske veze 

 Službene stranice grada Güssinga 
Gradovi i naselja Gradišća
Gradovi u Austriji